CELEX: 52012DP0358
Language: mt
Date: 2012-10-23 00:00:00
Title: Il-konklużjoni, għan-nom tal-UE, tal-Konvenzjoni dwar l-Assistenza Alimentari Deċiżjoni tal-Parlament Ewropew tat- 23 ta' Ottubru 2012 dwar it-talba għat-tneħħija tal-immunità ta' Martin Ehrenhauser (2012/2152(IMM))

7.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               CE 68/61
            
         It-Tlieta 23 ta’ Ottubru 2012Il-konklużjoni, għan-nom tal-UE, tal-Konvenzjoni dwar l-Assistenza Alimentari
   P7_TA(2012)0358
   Deċiżjoni tal-Parlament Ewropew tat-23 ta' Ottubru 2012 dwar it-talba għat-tneħħija tal-immunità ta' Martin Ehrenhauser (2012/2152(IMM))
   2014/C 68 E/08
   
      Il-Parlament Ewropew,
   
               —
            
            
               wara li kkunsidra t-talba għat-tneħħija tal-immunità ta' Martin Ehrenhauser, imressqa fil-21 ta' Marzu 2012 mill-Uffiċċju tal-Avukat Pubbliku ta' Vjenna b'rabta ma' proċediment ta' investigazzjoni, u mħabbra fis-seduta plenarja fit-2 ta' Lulju 2012,
            
         
               —
            
            
               wara li sema' lil Martin Ehrenhauser skont l-Artikolu 7(3) tar-Regoli ta' Proċedura tiegħu,
            
         
               —
            
            
               wara li kkunsidra l-Artikolu 9 tal-Protokoll Nru 7 dwar il-Privileġġi u l-Immunitajiet tal-Unjoni Ewropea kif ukoll l-Artikolu 6(2) tal-Att dwar l-elezzjoni tal-Membri tal-Parlament Ewropew b'suffraġju universali dirett, tal-20 ta' Settembru 1976,
            
         
               —
            
            
               wara li kkunsidra l-Artikolu 57 tal-Bundesverfassungsgesetz (il-Liġi Kostituzzjonali Federali) tal-Awstrija,
            
         
               —
            
            
               wara li kkunsidra s-sentenzi tal-Qorti tal-Ġustizzja tal-Unjoni Ewropea tat-12 ta' Mejju 1964, l-10 ta' Lulju 1986, il-15 u l-21 ta' Ottubru 2008, id-19 ta' Marzu 2010 u s-6 ta' Settembru 2011 (1),
            
         
               —
            
            
               wara li kkunsidra l-Artikolu 6(2) u l-Artikolu 7 tar-Regoli ta' Proċedura tiegħu,
            
         
               —
            
            
               wara li kkunsidra r-rapport tal-Kumitat għall-Affarijiet Legali (A7-0332/2012),
            
         
               A.
            
            
               billi l-Uffiċċju tal-Avukat Pubbliku ta' Vjenna talab it-tneħħija tal-immunità ta' Martin Ehrenhauser, Membru tal-Parlament Ewropew, sabiex l-awtoritajiet tal-Awstrija jkunu jistgħu jwettqu l-investigazzjonijiet neċessarji u jieħdu azzjoni legali kontra Martin Ehrenhauser;
            
         
               B.
            
            
               billi t-tneħħija tal-immunità ta' Martin Ehrenhauser tikkonċerna reati allegati relatati mal-aċċess illegali għal sistema tal-kompjuter skont l-Artikolu 118a tal-Kodiċi Kriminali (Strafgesetzbuch, StGB) tal-Awstrija, ksur tas-segretezza tat-telekomunikazzjoni skont l-Artikolu 110 StGB, data interċettata b'mod illegali skont l-Artikolu 119a StGB, użu mhux awtorizzat ta' rrekordjar jew ta' tagħmir ta' rrekordjar skont l-Artikolu 120(2) StGB, u ksur tal-Artikolu 51 tal-Att dwar il-Protezzjoni tad-Data tal-2000;
            
         
               C.
            
            
               billi skont l-Artikolu 9 tal-Protokoll dwar il-Privileġġi u l-Immunitajiet tal-Unjoni Ewropea, il-Membri tal-Parlament Ewropew fit-territorju tal-istat tagħhom igawdu minn immunitajiet mogħtija lil deputati tal-parlament tagħhom;
            
         
               D.
            
            
               billi, skont l-Artikolu 57(2) tal-Liġi Kostituzzjonali Federali tal-Awstrija, il-membri tan-Nationalrat jistgħu jiġu arrestati biss għal raġunijiet ta' reat kriminali bil-kunsens tan-Nationalrat, ħlief meta jinqabdu fil-fatt tat-twettiq ta' reat, u t-tfittxija fid-djar tal-membri tan-Nationalrat, bl-istess mod, tirrikjedi l-kunsens tan-Nationalrat; billi, ulterjorment għall-Artikolu 57(3) tal-Liġi Kostituzzjonali Federali tal-Awstrija, ma tista' tittieħed ebda azzjoni uffiċjali kontra membru tan-Nationalrat minħabba reat punibbli mingħajr il-kunsens tan-Nationalrat sakemm dak ir-reat ma jkunx evidentement mhux konness mal-attività politika tal-membru kkonċernat u, taħt din id-dispożizzjoni, l-awtorità kkonċernata għandha titlob deċiżjoni min-Nationalrat dwar jekk teżistix tali rabta, meta dan ikun mitlub mill-membru kkonċernat jew minn terz tal-membri tal-kumitat permanenti rilevanti;
            
         
               E.
            
            
               billi l-immunità ta' Martin Ehrenhauser trid titneħħa jekk għandhom jipproċedu l-investigazzjonijiet kontrih;
            
         
               F.
            
            
               billi meta Martin Ehrenhauser instema' mill-Kumitat għall-Affarijiet Legali tal-Parlament Ewropew hu ddikjara li jemmen li l-immunità tiegħu għandha titneħħa;
            
         
               G.
            
            
               billi l-Qorti tal-Ġustizzja tal-Unjoni Ewropea ddeterminat li "minkejja li l-privileġġi u l-immunitajiet ingħataw esklużivament fl-interess tal-Komunità, xorta jibqa’l-fatt li ngħataw espressament lill-uffiċjali u aġenti oħra tal-istituzzjonijiet tal-Komunità kif ukoll lill-Membri tal-Parlament" u "l-Protokoll joħloq dritt suġġettiv għall-persuni previsti" (2);
            
         
               H.
            
            
               billi l-Artikolu 9 tal-Protokoll dwar il-Privileġġi u l-Immunitajiet tal-Unjoni Ewropea u l-Artikolu 57 tal-Bundesverfassungsgesetz (Liġi Kostituzzjonali Federali) ma jeskludux it-tneħħija tal-immunità ta' Martin Ehrenhauser;
            
         
               1.
            
            
               Jiddeċiedi li jneħħi l-immunità ta' Martin Ehrenhauser;
            
         
               2.
            
            
               Jagħti istruzzjonijiet lill-President tiegħu sabiex jgħaddi minnufih din id-deċiżjoni u r-rapport tal-kumitat responsabbli tiegħu lill-awtoritajiet kompetenti tar-Repubblika tal-Awstrija u lil Martin Ehrenhauser.
            
         
      (1)  Il-Kawża 101/63 Wagner v Fohrmann u Krier [1964] ECR 195, il-Kawża 149/85 Wybot v Faure u oħrajn [1986] ECR 2391, il-Kawża T-345/05 Mote v Il-Parlament [2008] ECR II-2849, il-Kawżi Konġunti C-200/07 u C-201/07 Marra v De Gregorio u Clemente [2008] ECR I-7929, il-Kawża T-42/06 Gollnisch v Il-Parlament [2010] ECR II-01135 u l-Kawża C-163/10 Patriciello (għadha mhix ippubblikata f’Il-Ġabra ta' Ġurisprudenza).
   
      (2)  Il-Kawża T-345/05, Mote/Il-Parlament, [2008] ECR II-2849, para. 28.